Дринфельд Гершон Ихелевич

**Гершон Ихелевич Дринфельд** (29 февраль 1908 йыл — 18 август 2000 йыл) — украин совет математигы.  Физика-математика фәндәре докторы.

## Биографияһы
Гершон Ихелевич Волынь губернаһы Григоровка ауылында Дринфельд  Дринфельд Ихель Иосифович (? — 1927, Проскуров) һәм Ита Пинхасовна ғаиләһендә тыуған. Бала сағында ғаилә  Иҫке Константиновҡа күсеп килә. 1922 йылда Проскуровта   (Хмельницкий ҡалаһы)  ете йыллыҡ мәктәпте тамамлай, итекселә өйрәнсек була һәм шунда уҡ ағас бысыу эшендә  эшләй 1927 йылда  Халыҡ мәғарифының Киев  институтына уҡырға инә, профессор М.Ф. Кравчук тарафынан  фәнни эшкә йәлеп ителә. 1931 йылда институтты тамамлағандан һуң уҡытыусы һәм Г.В. Пфейффер етәкселеге аҫтында УССР ФА математика институтында өлкән ғилми хеҙмәткәр булып ҡалдырыла. 1937 йылдан — Киев аҙыҡ-түлек сәнәғәте технологияһы институтында юғары математика кафедраһы  мөдире.

1943—1945  йылдарҙа Өфө авиация институтында юғары математика кафедраһы менән етәкселек итә.

1945—1962  йылдарҙа  Харьков дәүләт университетының математик анализ кафедраһы менән етәкселек итә.

Физика-математика фәндәре кандидаты (1935), физика-математика фәндәре докторы (1941).

Бер үк ваҡытта 1950 йылда   ябылған Харьков математика институтының директор урынбаҫары була. 1945 йылда, һуғыш ваҡытында туҡтатылған Харьков математика йәмғиәте эштәрен яңырта,  Харьков университетының механика- математика  факультетында математика әҙәбиәте кабинетын ойоштора. Шулай уҡ Харьков авиация институтында (математика һәм системалы анализ кафедраһы мөдире), Ауыл хужалығын механизациялау  институтында, Украина политехник  ситтән тороп  уҡыу институтында һәм Советтар Союзы маршалы Н.И. Крылов исемендәге ракета ғәскәрҙәренең  Харьков юғары хәрби команда-инженер училищеһында уҡыта. 1952—1953 йылдарҙа космополитизм менән көрәш буйынса кампаниялар барышында эҙәрлекләүгә дусар була.

Фәнни хеҙмәттәре дифференциаль тигеҙләмәләрҙең интеграль инварианттар теорияһы, ихтималлыҡ теорияһы  һәм математика тарихы  өлкәһендә. Бер нисә дәреслек   («Вступ до вищої математики», Киев, 1932, һәм «Теория детермінантів», Киев, 1933, икеһе лә  М. Ф. Кравчук менән берлектә), «Введение в математический анализ» (Харьков, 1971, И. А. Яковлев   менән берлектә), «Введение в математический анализ» (Харьков, 1971, И. А. Яковлев  менән берлектә),  «Трансцендентность чисел π и ε» (1952), «Квадратура круга и трансцендентность числа π» (1976) һәм  «Интерполирование и способ наименьших квадратов» китаптары (1984) авторы

## Ғаиләһе

* Ҡатыны — Фрида Иосифовна Луцкая-Литвак (1921—2011), филолог-классик
** Улы — Владимир Гершонович Дринфельд, математик.
* Ҡустыһы — Вольф Ихелевич Дринфельд (1912—1943),   Шәкәр сәнәғәте институтын тамамлаған, Цыбулевский шәкәр заводында баш инженер урынбаҫары; фронтта һәләк була.

## Баҫмалары

* *Г. И. Дринфельд*. Трансцендентность чисел π и ε. — Харьков: Издательство Харьковского государственого университета имени А. М. Горького, 1952. — 76 с.
* *Г. И. Дринфельд*. Математический анализ. — Харьков: Издательство Харьковского государственого университета имени А. М. Горького, 1953. — 64 с.
* *Г. И. Дринфельд*. Дополнения к общему курсу математического анализа. — Харьков: Издательство Харьковского государственого университета, 1958. — 118 с
* *В. Н. Слепушенко, И. А. Яковлев, Г. И. Дринфельд*. Аналитическая геометрия (учебное пособие для слушателей ХВКИУ). — 3-е издание. — Харьков: ХВКИУ, 1971. — 251 с.
* *Г. И. Дринфельд, И. Я. Рябчикова, Р. Н. Слепушенко*. Практикум по приближенным вычислениям. — Харьков: ХВКИУ, 1971. — 99 с.
* *Г. И. Дринфельд, И. А. Яковлев*. Введение в математический анализ. — Харьков: Харьковское высшее военное училище имени Маршала Советского Союза Н. И. Крылова, 1971. — 43 с.
* *Г. И. Дринфельд*. Квадратура круга и трансцендентность числа π. — Киев: Вища школа, 1976. — 83 с.
* *G. I. Drinfeld*. Quadratur des Kreises und Transzendenz von [pi]. Berlin: VEB Deutscher Verlag der Wissenschaften, 1980. — 138 p.
* *Г. И. Дринфельд*. Интерполирование и способ наименьших квадратов. — Киев: Вища школа, 1984. — 102 с.

## Иҫкәрмәләр

## Һылтанмалар

* Г. И. Дринфельд «Интегральная геометрия»